**Ministru kabineta noteikumu projekta**

**„ Grozījumi Ministru kabineta 2011.gada 5.jūlija noteikumos Nr.523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) pēc savas iniciatīvas ir sagatavojusi Ministru kabineta noteikumu projektu **”Grozījumi Ministru kabineta** 2011.gada 5.jūlija **noteikumos Nr.523 „**Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas**”** (turpmāk – projekts). Projekts izstrādāts, pamatojoties uz Profesionālās izglītības likuma 7.panta 12.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta izstrādes nepieciešamība izriet no ministrijas sagatavotajiem grozījumiem Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi”, kā arī grozījumiem Ministru kabineta noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, jo nepieciešams saskaņot tiesisko regulējumu ar **Ministru kabineta** 2011.gada 5.jūlija **noteikumiem Nr.523 „**Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas**” (turpmāk –** noteikumi).Noteikumos līdz šim nav bijis nepieciešams lietot saīsinājumu Valsts izglītības informācijas sistēma. Projektā paredzēts iekļaut punktu, kurā tiek atkārtoti pieminēta Valsts izglītības informācijas sistēma (turpmāk – VIIS), tādēļ projektā noteikumu 2.punktā papildināts, ka turpmāk noteikumos tiks lietots saīsinājums “sistēma”. Noteikumos ir noteikts, ka iestādes vadītāja, viņu vietnieku un pārējo pedagogu darba samaksai aprēķina 18% no pašvaldībai aprēķinātā finansējuma pedagogu darba algu fonda. Plānots mainīt aprēķina kārtību, ka finansējumu administrācijai un pārējiem pedagogiem aprēķinās tikai no mācību stundām nevis arī no papildu pienākumiem paredzētā finansējuma, tiek palielināti procenti, lai sasniegtu finansējuma apjomu kā ir bijis līdz šim – 18% vietā aprēķināts tiks 20,43%. Jaunā redakcijā izteikts noteikumu 5.4., 5.5. un 5.6. apakšpunkts, lai precizētu finansējuma aprēķināšanu par piemaksām par pedagogu papildu pienākumiem un nodrošinātu pietiekamu finansējumu atbalsta pedagogiem, aprēķinot finansējumu tādā pašā kārtībā kā valsts profesionālās izglītības iestādēm.Noteikumos ir noteikts, ka ministrija nepieciešamo finansējumu pašvaldībām pedagogu profesionālās darbības kvalitātes piemaksām aprēķina, ņemot vērā informāciju, ko pašvaldības ir iesniegušas ministrijā. Šobrīd informācija tiek iesniegta elektroniski un tehniski apkopota. Ņemot vērā VIIS funkcionalitātes iespējās, lai informācijas apstrāde un finansējuma aprēķināšana noritētu raitāk, projekta 1.3. apakšpunktā paredzēts, ka informāciju par pedagogu pedagoģisko likmju skaitu, kuri ir ieguvuši 3., 4. un 5.kvalitātes pakāpi, pašvaldības iesniegs VIIS. Tiks izveidota atskaite VIIS, kuru aizpilda katra izglītības iestāde, sistēma izveido kopsavilkumu pašvaldības griezumā, pašvaldība pārbauda skolu ievadīto informāciju, apstiprina to un iesniedz ministrijā.Šobrīd VIIS nav pieejama informācija par katras izglītības iestādes apstiprināto finansējumu pedagogu darba samaksai. Septembra sākumā, precizējot izglītojamo skaitu izglītības iestādē, gan iestādes vadītājs, gan pašvaldība var prognozējoši aprēķināt valsts mērķdotācijas apjomu. Papildus jāņem vērā, ka pašvaldībās ir tikai pa vienai pašvaldību izglītības iestādei, kurā īsteno profesionālās pamatizglītības, arodizglītības un profesionālās vidējās izglītības programmas. Tādēļ, lai nodrošinātu savlaicīgu algu izmaksu pedagogiem un lai analizētu katras izglītības iestādes mērķdotācijas izlietojumu, projektā tiek papildināta 9.punkta norma, ka pašvaldībām piecu darba dienu laikā pēc mērķdotāciju sadalījuma apstiprināšanas Ministru kabinetā būs jāievada VIIS informācija par piešķirtās mērķdotācijas apjomu katrai izglītības iestādei. Projektā iekļauti noteikumu papildinājumi ar 9¹. un 121. punktu, lai nodrošinātu pašvaldību izglītības iestāžu atbildību par valsts budžeta mērķdotācijas izlietojuma mērķtiecību un caurspīdīgumu.Analizējot izglītības iestāžu 2016./2017.mācību gada tarifikācijas, ir secināts, ka tarifikācijās nav atspoguļots finansējums 3% apmērā no 2016.gada septembrim – decembrim aprēķinātās mērķdotācijas. Finansējums, kas netiek atspoguļots tarifikācijā, tiek izmaksāts pedagogiem uz rīkojuma pamata un ministrijai nav informācijas par patieso algas apjomu, ko saņem pedagogs. Lai pašvaldības finansējumu izlietotu paredzētajam mērķim – pedagogu darba samaksai, tādējādi arī VIIS atspoguļotos reālais pedagogu algas apjoms, projektā tiek paredzēts iekļaut normu, ka pašvaldībām tarifikācijās neatspoguļotais finansējums uz kārtējā gada septembri nepārsniegs 2% no piešķirtās mēneša mērķdotācijas. Norma nav attiecināma uz katru izglītības iestādi, bet uz pašvaldību kopumā. Tarifikācijās neatspoguļotais finansējums 2% apmērā no piešķirtās mēneša mērķdotācijas var tikt izmatots pedagogu darba samaksai iepriekš neparedzētiem gadījumiem – piemēram: pedagogu darba samaksai par slimu vai prombūtnē esošu pedagogu aizvietošanu. Pašvaldību viedoklis ir, ka minētajiem mērķiem būtu nepieciešami 3% no piešķirtās mēneša mērķdotācijas, tomēr ir rasts kompromiss, ka minētajiem mērķiem var tikt izmantoti 2% no piešķirtās mēneša mērķdotācijasPamatojoties uz Valsts kontroles Revīzijas ziņojumā iekļautajiem iebildumiem par mērķdotāciju pedagogu darba samaksai pašvaldībām norādīts, ka ministrija nav izveidojusi efektīvu un precīzu pedagogu atlīdzības plānošanas modeli, jo neizlietotais mērķdotācijas atlikums ir 6 402 752 *euro*. Pie tam Valsts kontrole norāda, ka šī summa salīdzinot ar 2015.gadu ir palielinājusies par 1 029 754 *euro*. Tāpēc noteikumu projektā paredzēts samazināt mērķdotāciju par pārsniegtās summas apmēru laika periodam no kārtējā budžeta gada 1.septembra līdz 31.decembrim, ja novadu un republikas pilsētu pašvaldību pārskatos uzrādītais atlikums uz kārtējā budžeta gada sākumu pārsniedz 1 % apmēru no pašvaldībai piešķirtās mērķdotācijas iepriekšējā budžeta gadā. Nelieli uzkrājumi ļauj pašvaldībām izlīdzināt pedagogu darba samaksu izglītojamo skaita svārstību gadījumā, kā arī veikt iepriekš neparedzētu izdevumu (skolotāja ilgstoša slimošana, vairāki atvaļinājumi, dekrēta atvaļinājumi, pedagogu aizvietošana, u.c.) segšanu.Lai veicinātu mērķdotācijas izlietojuma kontroli, turpmāk pašvaldībām divas reizes gadā būs jāsagatavo pārskats par mērķdotācijas izlietojumu ministriju, centrālo valsts iestāžu un pašvaldību budžetu pārskatu informācijas sistēmā, kurā tiks atspoguļots finansējums, kas izlietots prēmijām un naudas balvām, kas tiek izmaksāts uz rīkojuma pamata un netiek atspoguļots tarifikācijā, kā arī neizmantotais finansējums, kas pāriet uz nākošo periodu. Kā arī projektā tiek stiprināta norma par to, ka pašvaldību vadītājs vai viņa pilnvarotā persona, apstiprinot pārskatu, apliecina, ka mērķdotācija izlietota atbilstoši mērķim. Atbilstoši grozījumiem tiek precizēts arī 1.pielikums “Pārskats par mērķdotācijas novadu un republikas pilsētu pašvaldībām izlietojumu”. Pārskatu par mērķdotācijas izlietojumu pašvaldības aizpilda pēc uzkrāšanas principa, tas ir, norādot nepieciešamo aprēķināto finansējumu atlīdzībai un darba devēja valsts sociālās apdrošināšanas obligātajām iemaksām. Jaunā redakcijā izteikts noteikumu pielikums, lai saskaņotu tiesību aktos noteikto regulējumu par atskaitēm, kuras pašvaldība sniedz par vispārējās un profesionālās izglītības iestādēm. Pārskatu par mērķdotācijas izlietojumu pašvaldības aizpilda gan par Izglītības un zinātnes ministrijas, gan par Kultūras ministrijas finansētajām izglītības iestādēm. |
|   | Projekta izstrādē iesaistītās institūcijas | Izglītības un zinātnes ministrija.  |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas,kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz 7 pašvaldību padotībā esošajām profesionālās izglītības iestādēm, kuras saņem valsts budžeta finansējumu pedagogu darba samaksai.  |
| 2. | Tiesiskā regulējuma ietekme uz tautsaimniecību un administratīvo slogu | 1. Šobrīd informācija par nepieciešamo finansējumu pašvaldībām pedagogu profesionālās darbības kvalitātes piemaksām tiek iesniegta elektroniski Ministrijai un Ministrija to tehniski apkopo. Noteikumu projekts paredz, ka pašvaldības nepieciešamo informāciju iesniegs VIIS, un sistēma izveidos kopsavilkumu. Tādējādi tiks mazinātas administratīvās izmaksas Ministrijai.2. Projekts paredz pienākumu pašvaldībām divas reizes gadā sagatavot pārskatu par mērķdotācijas izlietojumu, līdz ar to tiks palielinātas administratīvās izmaksas pašvaldībām. |
| 3. | Administratīvo izmaksu monetārs novērtējums |  C = (f x l) x (n x b) = (8,7 x 0,17) x (5 x 1) = 7,39 EUR gadā, kurC – informācijas sniegšanas pienākuma radītās izmaksas jeb administratīvās izmaksas;f – stundas samaksas likme (vidējā valsts sektorā strādājošiem);l – laika patēriņš, kas nepieciešams, lai sagatavotu informāciju;n – subjektu skaits, uz ko attiecas projektā paredzētās informācijas sniegšanas prasības (5 pašvaldību izglītības iestādes);b – cik bieži gada laikā jāsniedz informācija (vienu reizi gadā).Administratīvo izmaksu samazinājums ministrijai 7,39 EUR gadā. Kultūras ministrijai administratīvo izmaksu samazinājums, kas veidosies saistībā ar izmaiņām informācijas apkopošanā par 2 izglītības iestāžu dažu pedagogu piemaksām, ir nebūtisks. |
| 4. | Cita informācija | Tiesību aktam nav ietekmes uz valsts budžetu un pašvaldību budžetiem. |
| **III. Tiesību akta projekta ietekme uz valsts budžetu un pašvaldību budžetiem** |
|

|  |  |  |
| --- | --- | --- |
| Rādītāji | 2017.gads | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1. | 2. | 3. | 4. | 5. | 6. |
| **1. Budžeta ieņēmumi:** | **2 356 013** | **0** | **0** | **0** | **0** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | **2 356 013** | **0** | **0** | **0** | **0** |
| 62.resors "Mērķdotācijas pašvaldībām"(administrē IZM) | *1 619 232* | 0 | 0 | 0 | 0 |
| *05.00.00. "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām"* | *1 619 232* | *0* | *0* | *0* | *0* |
| *Profesionālās izglītības iestādes* | *1 619 232* | *0* | *0* | *0* | *0* |
| *22.resors “Kultūras ministrija”* | 736 781 | *0* | *0* | *0* | *0* |
| *Programma 20.00.00. “Kultūrizglītība”* | 736 781 | *0* | *0* | *0* | *0* |
| **1.2. valsts speciālais budžets** | **0** | **0** | **0** | **0** | **0** |
| **1.3. pašvaldību budžets** | **0** | **0** | **0** | **0** | **0** |
| **2. Budžeta izdevumi:** | **2 356 013** | **0** | **0** | **0** | **0** |
| **2.1. valsts pamatbudžets** | **2 356 013** | **0** | **0** | **0** | **0** |
| 62.resors "Mērķdotācijas pašvaldībām"(administrē IZM) | *1 619 232* | 0 | 0 | 0 | 0 |
| *05.00.00. "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām"* | *1 619 232* | *0* | *0* | *0* | *0* |
| *Profesionālās izglītības iestādes* | *1 619 232* | *0* | *0* | *0* | *0* |
| *22.resors “Kultūras ministrija”* | 736 781 | *0* | *0* | *0* | *0* |
| *Programma 20.00.00. “Kultūrizglītība”* | 736 781 | *0* | *0* | *0* | *0* |
| **2.2. valsts speciālais budžets** | **0** | **0** | **0** | **0** | **0** |
| **2.3. pašvaldību budžets** | **0** | **0** | **0** | **0** | **0** |
| **3. Finansiālā ietekme:** | **0** | **0** | **0** | **0** | **0** |
| **3.1. valsts pamatbudžets** | **0** | **0** | **0** | **0** | **0** |
| **3.2. valsts speciālais budžets** | **0** | **0** | **0** | **0** | **0** |
| **3.3. pašvaldību budžets** | **0** | **0** | **0** | **0** | **0** |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **X** | **0** | **0** | **0** | **0** |
| **0** | **0** | **0** | **0** |
| **0** | **0** | **0** | **0** |
| **5. Precizēta finansiālā ietekme:** | **X** | **0** | **0** | **0** | **0** |
| **5.1. valsts pamatbudžets** | 0  | 0  | 0  | 0  |
| **5.2. speciālais budžets** | 0  | 0  | 0  | 0  |
| **5.3. pašvaldību budžets** | 0  | 0  | 0  | 0  |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):** |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Cita informācija** | Ailē "Saskaņā ar valsts budžetu kārtējam gadam" norādīti to programmu un apakšprogrammu izdevumi un ieņēmumi, saskaņā ar likumu “Par valsts budžetu 2017.gadam”, kuras projekts ietekmē. |

 |
|  **IV. Tiesību akta projekta izpildes nodrošināšana un tās ietekme uz institūcijām** |
| 1. | Nepieciešamie saistītie tiesību aktu projekti | 2017.gada 25.jūlija Ministru kabinetā sēdē tika apstiprināti grozījumi:1. Ministru kabineta noteikumu projekts “Grozījumi 2016.gada 5.jūlija noteikumos Nr. 445 „Pedagogu darba samaksas noteikumi”;
2. Ministru kabineta noteikumu projekts **“**Grozījumi Ministru kabineta 2016.gada 5.jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs””
 |
| 2. | Atbildīgā institūcija | Izglītības un zinātnes ministrija, Kultūras ministrija. |
| 3. | Cita informācija | 2016.gada 10.decembrī tika izsludināti grozījumi Izglītības likumā, paredzot pedagoga profesionālās darbības kvalitātes pakāpju skaitu samazināt līdz trim iepriekšējo piecu kvalitātes pakāpju vietā. Minētie grozījumi Izglītības likumā arī nosaka, ka, lai nodrošinātu pedagogu profesionālās darbības kvalitātes novērtēšanas sistēmas pilnveidi, līdz dienai, kad stāsies spēkā grozījumi Ministru kabineta 2014.gada 17.jūnija noteikumos Nr.350 "[Pedagogu profesionālās darbības kvalitātes novērtēšanas kārtība](https://likumi.lv/ta/id/267580-pedagogu-profesionalas-darbibas-kvalitates-novertesanas-kartiba)", bet ne ilgāk kā līdz 2017.gada 31.augustam pedagogu profesionālās darbības kvalitātes pakāpes nepiešķir. Šobrīd ministrija strādā pie jauniem Ministru kabineta noteikumiem, kas noteiks jaunu, pilnveidotu pedagogu profesionālās darbības kvalitātes novērtēšanas sistēmu. Vienlaikus ar šo projektu, ministrija ir izstrādājusi grozījumus Izglītības likumā, kas paredz noteikt, ka piemaksas apmēru par kvalitātes pakāpi noteiks izglītības iestādes, kura novērtēta pedagoga profesionālās darbības kvalitāte, vadītājs. Tādējādi pati izglītības iestādei tai pieejamo finanšu līdzekļu ietvaros, varēs noteikt piemaksas apmēru attiecīgi par iegūto 1., 2. un 3.kvalitātes pakāpi. Atbilstoši jaunajam regulējumam kvalitātes pakāpes tiks piešķirtas, sākot ar 2017./2018.mācību gadu. Izstrādātie grozījumi Izglītības likumā paredz precizēt arī likuma pārejas noteikumu 53.punktu, nosakot, ka pedagogiem, kuriem kvalitātes pakāpi apliecinošs dokuments izsniegts līdz 2016.gada 31.decembrim, līdz kvalitātes pakāpi apliecinoša dokumenta derīguma termiņa beigām ir tiesības saņemt piemaksu par kvalitātes pakāpi atbilstoši Ministru kabineta 2016.gada 5.jūlija noteikumu Nr.445 „Pedagogu darba samaksas noteikumi” tiesiskajam regulējumam, kas bija spēkā uz 2017.gada 1.janvāri. Pēc Izglītības likuma izsludināšanas būs nepieciešams veikt grozījumus noteikumos, lai nodrošinātu Izglītības likumā iekļauto normu izpildi. |

Anotācijas V, VI sadaļa – projekts šīs jomas neskar.

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Kultūras ministrija, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada nepieciešamību izveidot jaunas institūcijas vai likvidēt vai reorganizēt esošās.  |
| 3. | Cita informācija | Nav |

 Izglītības un zinātnes ministrs K.Šadurskis

Vizē:

Valsts sekretāra vietniece –

Politikas iniciatīvu un attīstības departamenta

direktore, valsts sekretāra pienākumu izpildītāja Gunta Arāja

14.08.2017.

2027

M.Jansone

67047973

modra.jansone@izm.gov.lv

I.Pavloviča

67047860

Initra.pavlovica@izm.gov.lv